કોલકત્તા, 3 જૂન : ઇન્ડિયન પ્રીમિયર લીગ (આઇપીએલ)ની સાતમી સીઝન જીતનારી કોલકત્તા નાઇટ રાઇડર્સ (કેકેઆર)ના સન્માન સમારોહ દરમિયાન ઇડન ગાર્ડનની બહાર ભાગદોડ મચી ગઇ હતી અને હંગામો મચી ગયો હતો. કોલકત્તાના સ્ટેડિયમ ઇડન ગર્ડનની બહાર એવા સમયે ભાગદોડની સ્થિતિ સર્જાઇ જ્યારે સ્ટેડિયમની અંદર પહેલા પહોંચી જવાની હોડમાં અનેક પ્રસંશકોએ પોલીસ દ્વારા લગાવેલા સુરક્ષા ઘેરાને તોડીને અંદર જવાનો પ્રયત્ન કર્યો હતો. આ સ્થિતિને કારણે હંગામો મચ્યો હતો.